У сярэднявечча гарадоцкія землі ўваходзілі ў склад Полацкага княства, а з XIV ст. – Вялікага княства Літоўскага. Пагранічнае становішча іх абумовіла ўзвядзенне тут абарончых умацаванняў. Заснаваны на паўвостраве возера Езярышча замак у час ваенных дзеянняў паміж Вялікім княствам Літоўскім і Рускай дзяржавай не адзін раз разбураўся, затым зноў аднаўляўся. Канчаткова ён прыйшоў у заняпад у XVII ст. З гэтага часу пачынаецца ўздым Гарадка, які адзначаны на карце С. Пахалавіцкага 1579 г.